Haf Bach Mihangel

Mae'r enw Haf Bach Mihangel yn cael ei ddefnyddio i ddisgrifio digwyddiad annisgwyl yn y tywydd, mewn cyfnod pan fydd yr haf wedi gorffen a'r hydref wedi cychwyn, lle mae tywydd yr haf yn dod yn ôl am gyfnod byr o rai diwrnodau. Fel arfer bydd yn digwydd yn y dyddiau o gwmpas Gŵyl San Mihangel ar 29 Medi, sy'n esbonio'r enw.

Mae'n tarddu yn wreddiol gwledydd Catholig, gan gyfeirio at San Mihangel a San Martin, er enghraifft:

Sbaeneg: "Veranillo de San Miguel"

Ffrangeg: "Été de la Saint-Martin"

Eidaleg: "L'estate di San Martino"

Daw'r term cyfatebol yn Saesneg "Indian Summer" o'r Unol Daleithiau yn wreiddiol, ac fe'i defnyddid yn Lloegr ers yr 19g cynnar.

 Cyfeiriadau 
Categori:Tymhorau